काराकोल

काराकोल (किरगिज़: Каракол, अंग्रेज़ी: Karakol), जेका प्रजेवाल्स्क (Пржевальск, Przhevalsk) के नाँव से भी जाना जात है, मध्य एशियाई देश किर्गिस्तान कय चौथा सबसे बड़ा सहर होय औ उ राष्ट्र कय इस्सिक-कुल प्राण्त कय राजधानी होय। ई चीन के सीमा से १५० किलोमीटर दूर प्रसिद्ध इस्सिक-कुल झील के पूर्वी किनारे पर स्थित है। 'प्र्ज़ेवाल्स्क' शब्द मा बिंदीदार अक्षर 'झ' के उच्चारण पर ध्यान दें काहे से कि ई 'झ', 'जे' अऊर 'जेड' से अलग है अऊर अंग्रेजी शब्द 'टेलीविजन' अऊर 'मेजर' मा ध्वनि से मिलत जुलत है।

विवरन
काराकोल कय स्थापना १ जुलाई १८६९ कय रूसी शाही सैन्य चौकी कय रूप मा कीन गै रही। रूस से यात्रियन के आवै से एकर आबादी बढ़त गै। "कराकोल" का मतलब "काला हाथ" होत है, अऊर ई माना जात है कि ई नाम किसानन के हाथन का दाग देय वाली काली माटी से मिला है। १८८० के दशक मा, चीन मा युद्धन से भागत, बहुत मुस्लिम चीनी हिंया बस गए। ओनका रूस मा डुंगन लोग के रूप मा जाना जात रहा, अऊर ओनके आगमन से काराकोल के आबादी अउर बढ़ गै। १८८८ मा जब प्रसिद्ध खोजकर्ता निकोलाई प्रजेवाल्स्की कय तिब्बत कय यात्रा करत समय टाइफाइड से मउत भै तौ ओनकै सम्मान मा शहर कय नाँव बदलि कय प्रजेवाल्स्क रखा गा। ई फैसला से शहर मा विरोध प्रदर्शन भवा, अऊर १९२१ मा, शहर कय नाँव "कराकोल" रख दीन गा। १९३९ मा सोवियत तानाशाह जोसेफ स्टालिन निकोलाई प्र्ज़ेवाल्स्की कय जनम कय शताब्दी मनावै कय नाँव बदलि कय प्र्ज़ेवाल्स्क रखि दिहिन। जब १९९१ मा सोवियत संघ खतम भवा औ किर्गिस्तान कय आजादी मिली तौ काराकोल कय नाँव बहाल कै दीन गा।

काराकोल किर्गिस्तान कय एक महत्वपूर्ण पर्यटन स्थल होय। ई सिथियन लोगन सहित कईयो प्राचीन संस्कृतियन कय घर रहा, अऊर पर्यटक वहिमा पाए गए चट्टान नक्काशी अऊर सिथियन कांस्य कय दौरा करत हैं। यहिके लकड़ी के मस्जिद अऊर चर्च लोकप्रिय हैं। यहिके अलावा, एक रविवार का पशु बाजार है। मिनट के ड्राइव दूर, तियान शान पर्वत एक लोकप्रिय स्कीइंग गंतव्य है। सोवियत युग के दौरान, नौसेना के टारपीडो बम का इस्सिक कुल झील मा परीक्षण कीन गा रहा, लेकिन इ क्षेत्र तक सार्वजनिक पहुंच निषिद्ध है।

 सन्दर्भ 

श्रेणी:किर्गिस्तान